Marcelo Bielsa

Marcelo Alberto Bielsa Caldera (født 21. juli 1955) er en argentinsk fotballtrener og tidligere fotballspiller.Hans taktikk med et intenst press og tempo med en 3-3-1-3 formasjon. Han har mange beundrere og Pep Guardiola har omtalt han som verdens beste trener.  Mauricio Pochettino har omtalt Bielsa som sin «fotball-far».


== Trenerkarriere ==


=== Argentina ===
Han overtok som trener for Espanyol i 1998, men forlot jobben da han ble tilbudt jobben som trener for landslaget til Argentina.  Argentina vant sin kvalifiseringsgruppe til VM 2002, men havnet på tredjeplass i gruppespillet og gikk ikke videre.  På tross av dette, fikk Bielsa beholde jobben og de kom på andreplass i Copa América i 2004 hvor de tapte finalen etter straffesparkkonkurranse mot Brasil.  Argentina vant OL-gull samme året hvor de slo Paraguay i finalen.  Dette var første gang siden 1928 at et lag fra Sør-Amerika vant OL-gull i fotball.  Bielsa trakk seg som trener for landslaget i slutten av 2004.


=== Chile ===
Under Bielsas ledelse gikk Chile gjennom opp- og nedturer.  De klarte for første gang å ta poeng borte mot Uruguay i Montevedeo og fikk 15. oktober 2009 sin første seier noensinne mot Argentina i en offisiell kamp.  Men de fikk også sitt største tap hjemme mot Paraguay da de tapte 0-3 og tapte 0-3 hjemme mot Brasil, deres første hjemmetap mot dem på i en kvalifiseringskamp på nesten 50 år.
Chile kvalifiserte seg til VM 2010 hvor de slo Colombia 4-2 på bortebane, Chiles første borteseier mot Colombia noensinne.  Chile gikk videre fra gruppespillet, men tapte 0-3 mot Brasil i 8-delsfinalen.  Etter VM var det spekulasjoner om Bielsa ville fortsette eller ikke og han sa at han ville trekke seg hvis Jorge Segovia ble valgt til president i det chilenske fotballforbundet.  Segovia vant valget og Bielsa trakk seg som landslagstrener november 2010.


=== Athletic Bilbao ===
Bielsa hadde lovet Josu Urrutia å bli manager hvis sistnevnte ble president i Athletic Bilbao i juli 2011.  Bielsa hadde da takket nei til å bli manager i Inter.  Urrutia vant valget og Bielsa ble manager sommeren 2011.  Etter lagets verste sesongstart på 32 år, ble resultatene bedre utover høsten og laget vant sin gruppe i Europaligaen og gikk hele veien til finalen som de tapte 0-3 mot Atletico Madrid.  De kom også til finalen i den spanske cupen, Copa del Rey hvor de tapte 0-3 mot Barcelona.  I serien kom de på tiendeplass.
2012-13-sesongen var en skuffelse for Athletic Bilbao.  Nøkkelspilleren Javi Martinez ble solgt til Bayern München og spissen Fernando Llorente ble frosset ut av laget da han ikke forlenget kontrakten med klubben .  Laget havnet på tolvteplass i serien og Bielsa fikk ikke forlenget kontrakten som gikk ut 30. juni 2013.


=== Marseille ===
2. mai 2014 ble Bielsa presentert som ny trener i Marseille hvor han skrev under på en 2-årskontrakt. Laget ledet tabellen i ved nyttår, men etter bare fire seire på 14 kamper i perioden januar - april, lå laget på femteplass på tabellen.  De avsluttet sesongen sterkt med fire seire på rad og kom på fjerdeplass i Ligue 1.
Etter første seriekamp 8. august 2015 sjokkerte han klubben ved å si opp.  På en pressekonferanse to dager tidligere, sa han at han ble i klubben ut sesongen og at han var fornøyd med spillertroppen.


=== Lazio ===
6. juli 2016 ble han ansatt som trener for den italienske toppklubben SS Lazio, men trakk seg to dager senere.  Han begrunnet avgjørelsen med at klubben ikke hadde signert nok nye spillere som det var avtalt etter 18 spillere forsvant etter sesongslutt.


=== Lille ===
19. februar ble det klart at Bielsa skal overta den franske klubben Lille OSC 30. juni etter sesongen er over. Lille fikk en dårlig start på sesongen og laget lå på nest siste plass da Bielsa den 22. november 2017 ble suspendert av klubben etter han foretok en uautorisert tur til Chile for å besøke en venn som hadde kreft. 15. desember fikk han sparken.


=== Leeds ===
15. juni 2018 ble Bielsa presentert som ny hovedtrener i Leeds og skrev under en to-års kontrakt med opsjon på et tredje år.
Laget slo opprykkskandidater Stoke 4-1 og Derby 3-1 i de tor første kampene den sesongen. I sin første sesong kom laget på tredje plass og tapte sammenlagt 3-4 for Derby i play-off semifinalene. I 2019-20 sesongen var laget suverene og vant divisjonen 10 poeng foran West Bromwich Albion og kunne spille i Premier League for første gang på 16 år. Bielsa ble kåret til årets manager i Championship kåret av The League Managers AssociationLaget klarte seg veldig bra i 2019-20 sesongen og kom på niende plass. Laget var på fjerde plass over totalt mål for og i mot. Neste sesong ble preget av skader på sentrale spillere som Kalvin Philips, Patrick Bamford og kapteinen Liam Cooper. 27. februar 2022 fikk Bielsa sparken etter laget tapte 0-4 for Tottenham. Laget hadde da tapt fire kamper på rad med målforskjellen 2-17 og lå på 16. plass på tabellen, bare to poeng over nedrykk.Bielsa har vært elsket av de fleste Leeds-supportere som sang navnet hans selv etter kamper som de hadde tapt. Det er laget flere store utendørs veggmalerier av Bielsa i byen Leeds. Svært mange av spillerne han overtok i bunnen av Championship i 2018 er faste på laget fire år senere. Han ble kjent for å kjøpe kaffe og matvarer i vanlige butikker og hans første leilighet i Leeds var over en godteributikk.


== Referanser ==


== Eksterne lenker ==
(de) Marcelo Bielsa – Munzinger Sportsarchiv 
(en) Marcelo Bielsa – Olympedia 
(en) Marcelo Bielsa – FIFA 
(en) Marcelo Bielsa – Transfermarkt 
(en) Marcelo Bielsa – Transfermarkt (manager) 
(en) Marcelo Bielsa – WorldFootball.net 
(en) Marcelo Bielsa – Soccerbase.com (manager) 
(en) Marcelo Bielsa – FootballDatabase.eu 
(en) Marcelo Bielsa – Soccerway 
(en) Marcelo Bielsa – PlaymakerStats.com (manager)